[{"text_idx": "#000004", "text": "Eesti fonogrammitootjate u\u0308hingu juhatuse liige Danel Pandre kommenteeris Eesti muusikaauhindade u\u0308mber tekkinud skandaale ning to\u0303des, et tagantja\u0308rele ka\u0308tega vehkimisest pole suurt tulu."}, {"text_idx": "#000005", "text": "Ra\u0308ppar Genka ehk Henry Ko\u0303rvits to\u0303statas hiljuti oma Facebooki lehel ku\u0308simuse, miks pole sel aastal muusikaauhindade galal aasta ra\u0308pi/hip-hopalbumi ja popalbumi kategooriaid. Pandre u\u0308tles Raadio 2 saates \"Hommik!\", et probleem on kunstlikult u\u0308les keritud."}, {"text_idx": "#000007", "text": "Ta lisas, et Eesti artistidel on ko\u0303igil vo\u0303imalus muusikaauhindade u\u0308mber ka\u0308ivas arutlusprotsessis osaleda. \"Seda on alati ro\u0303hutatud, et ka fonogrammitootjate u\u0308hing, kes koondab muusikatootjaid, ko\u0303ik saavad selle liikmeks astuda ja osaleda ko\u0303ikvo\u0303imalikes to\u0308o\u0308des. Selline tagantja\u0308rele vehkimine las ja\u0308a\u0308b pigem nende su\u0308dametunnistusele, kes seda teevad,\" lausus Pandre."}, {"text_idx": "#000008", "text": "Nii hip-hopis kui ka popmuusikas on Pandre so\u0303nul artiste, kes ei kavatse u\u0308htegi albumit teha, nende hulgas ra\u0308pimaastiku tipptegija Nublu. \"Kui seda asja o\u0303ige nurga alt vaadata, siis see pole mitte vo\u0303imaluste a\u0308ravo\u0303tmine, vaid vo\u0303imaluste juurdetoomine,\" u\u0308tles Pandre, lisades, et see jutupu\u0308stitus on pisut vildakas."}, {"text_idx": "#000009", "text": "Oma pahameelt muusikaauhindade u\u0308le avaldas ka ra\u0308pipunt 5Miinust, kelle hittlaul \"(ei ole) aluspu\u0308kse\" ei saanud u\u0308htegi nominatsiooni. Pandre u\u0308tles, et tema ei tea, mis selle po\u0303hjus on."}, {"text_idx": "#000010", "text": "\"Selleks peaks veel kutsuma siia veel 160 inimest, kes oskaks vastata, miks nad u\u0308he vo\u0303i teise valiku tegid. Tegemist on z\u030cu\u0308rii poolt hinnangute andmisega, seega tasub kahtluse alla panna kogu kamp, kes otsustab, mis vo\u0303iks olla hea muusika ja mis mitte,\" po\u0303hjendas Pandre."}, {"text_idx": "#000011", "text": "Ta selgitas, et muusikaauhindade ha\u0308a\u0308letusel osalevad ko\u0303ik artistid, kes on jooksva aasta jooksul andnud va\u0308lja albumi vo\u0303i uuendusena kolm raadiosinglit. Z\u030cu\u0308rii valim on koostatud selliselt, et seal oleks va\u0308ga laiapo\u0303hjaline muusikaprofessionaalide esindatus."}, {"text_idx": "#000012", "text": "Seda, mis kategoorias ta ha\u0308a\u0308letab, saab juba otsustada iga z\u030cu\u0308riiliige ise. \"Kui ta ko\u0303vem jazzi- vo\u0303i metalimees ei ole, siis see tasub ko\u0303rvale ja\u0308tta ja seda on alati ro\u0303hutatud, et a\u0308rge niisama su\u0308mpaatiast ha\u0308a\u0308li andke nendele, keda te arvate, et vo\u0303iks olla tore,\" lisas Pandre."}, {"text_idx": "#000013", "text": "Pandre lisas, et kui vo\u0303rrelda Eesti muusikaauhindu va\u0308lismaistega, siis na\u0308iteks Brit Awardsil ha\u0308a\u0308letavad tuhanded z\u030cu\u0308riiliikmed. \"Lo\u0303plikku to\u0303de ei ole,\" u\u0308tles Pandre, et ilmselt tekiks etteheiteid ka siis, kui z\u030cu\u0308rii oleks teisiti jaotunud. \"Seni kui on tegemist ta\u0308iesti subjektiivse spetsialisti arvamusega, ega see vorm tegelikult seda sisu ei ma\u0308a\u0308ra, et lo\u0303plik rahulolu oleks ja parim vo\u0303idaks,\" arutles ta."}, {"text_idx": "#000014", "text": "Kuigi 5Miinust pole nomineeritud u\u0308heski kategoorias, osaleb grupp muusikaauhindade galal esinejana. \"Need, eks show'd saavad teha, selguvad oma silmapaistvuse ja\u0308rgi. Ta ei pea tingimata olema nominent, sest vastasel juhul seda show'd oleks va\u0308ga keeruline kokku panna kahe na\u0308dalaga, kui ko\u0303ik on teada,\" selgitas Pandre."}, {"text_idx": "#000015", "text": "U\u0308he u\u0308llatajana astub publiku ette ka Rita Ray, kes on nomineeritud tervelt neljas kategoorias. \"On kindlasti selline artist, keda ma soovitan va\u0308ga-va\u0308ga ja\u0308lgida, kuidas tal minema hakkab. Kindlasti tasub kuulata tema albumit, mis on lihtsalt suurepa\u0308rane,\" kiitis Pandre aasta suurimat u\u0308llatajat."}, {"text_idx": "#000016", "text": "Eesti muusikaauhindade gala toimub reedel, 24. jaanuaril. O\u0303htut juhib Trad.Attack!."}, {"text_idx": "#000017", "text": "Danel Pandre EMA kriitikast: naised annavadki va\u0308hem uut muusikat va\u0308lja"}, {"text_idx": "#000018", "text": "Trad.Attack! avaldas uue singli \"Tehke ruumi!\""}, {"text_idx": "#000019", "text": "Raadio 2 avaldab erisaates mo\u0308o\u0308dunud ku\u0308mnendi parimad Eesti lood"}, {"text_idx": "#000021", "text": "Rita Ray neljast muusikaauhinna nominatsioonist: tantsisin pa\u0308ris pikalt"}, {"text_idx": "#000023", "text": "Henry Ko\u0303rvits: hip-hop albumi kategooria kaotamine muusikaauhindadelt on suur aps"}, {"text_idx": "#000030", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000033", "text": "Polos\u030cywa andis va\u0308lja esimese eestikeelse singli"}, {"text_idx": "#000038", "text": "Kaidor Kahar: ma ei karda teha sotsiaalselt kreisisid asju"}, {"text_idx": "#000043", "text": "Galerii: kultuurifestivali Sa\u0308rin esimene pa\u0308ev"}, {"text_idx": "#000044", "text": "Galerii: festival Valgus Ko\u0303nnib jo\u0303udis vanalinna"}, {"text_idx": "#000045", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000049", "text": "Galerii: \"Ainulaadne aastaka\u0308ik\" ta\u0308idab stuudio poliitikutega"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]